PATVIRTINTA

Vytauto Didžiojo universiteto, Gamtos tyrimų centro, Inovatyvios medicinos centro,

Biologijos mokslo krypties doktorantūros komiteto 2024 m. gegužės XX d. posėdžio Nr. 3

Priedas Nr.1

#  ATVIRO KONKURSO Į BIOLOGIJOS MOKSLO KRYPTIES DOKTORANTŪRĄ 2024 METAIS PAPILDOMO PRIĖMIMO SĄLYGOS IR TVARKA GAMTOS TYRIMŲ CENTRE

1. **BENDROSIOS NUOSTATOS**

|  |  |
| --- | --- |
| Mokslo krypties kodas | Mokslo kryptis |
| N010 | Biologija |

|  |  |
| --- | --- |
| **1.1.** | Į biologijos mokslo krypties doktorantūrą asmenys priimami atviro konkurso būdu atskirai į kiekvienos doktorantūros teisę įgijusios partnerinės institucijos doktorantūrą pagal pasirinktą tematiką. Stojantysis gali pretenduoti ne daugiau kaip į dvi skirtingas tematikas. |
| **1.2.** | Konkursą organizuoja administruojančio Vytauto Didžiojo universiteto Doktorantūros mokykla, konkursą vykdo Biologijos mokslo krypties doktorantūros komitetas (toliau – Komitetas) šiose priėmimo sąlygose nustatyta tvarka. |

# KVALIFIKACINIAI REIKALAVIMAI

* 1. Magistro kvalifikacinis laipsnis arba jam prilygintas aukštasis išsilavinimas.
	2. Mokslinė patirtis, dalyvavimas mokslinėje veikloje.
	3. Anglų kalbų mokėjimas.

# REIKALINGI DOKUMENTAI

|  |
| --- |
| Prašymas institucijos vadovo vardu dalyvauti konkurse |
| Magistro laipsnį arba jį atitinkančią kvalifikaciją patvirtinantis diplomas ir jo priedas / priedėlis |
| Dviejų biologijos mokslo krypties mokslininkų rekomendacijos |
| Gyvenimo aprašymas |
| Mokslinių publikacijų sąrašas (pateikiant pilną bibliografinį aprašą) ir jų kopijos (pateikiamos kartu su žurnalo viršelio ir turinio kopijoms); jei straipsnis dar neišspausdintas – pateikiama mokslo žurnalo redkolegijos išduota pažyma apie priimtą spaudai straipsnį (po recenzavimoprocedūros) ir jo rankraštis |
| Mokslinio tyrimo projektas .doc ar .docx formatu; jeigu prašyme nurodomos dvi tematikos, būtina pateikti 2 mokslinio tyrimo projektus |
| Paso asmens duomenų puslapio kopija arba asmens tapatybės kortelės kopija |
| Dokumentai, patvirtinantys pavardės keitimą, jeigu ne visi pateikiami dokumentai yra ta pačia pavarde |
| Kiti dokumentai, kuriuos pretendentas pageidauja pateikti |

|  |
| --- |
| **4. ATRANKOS KRITERIJAI** |
| **4.1.** | **Mokslinės publikacijos (MP)**. Pretendento publikacijos vertinamos taškais. Taškai už mokslines publikacijas skiriami pagal pridedamą lentelę ir perskaičiuojami į dešimtbalę vertinimo sistemą (1 priedas). |
| **4.2.** | **Mokslinio tyrimo projektas (TP).** Projektas rengiamas pagal Komiteto nustatytus reikalavimus (2 priedas). Projektą vertina Komisijos nariai. Galutinį balą sudaro Komisijos narių vertinimų vidurkis dešimtbalėje vertinimo sistemoje. |
| **4.3.** | **Diplomo pažymių vidurkis (DV).** Skaičiuojamas magistro arba jam prilyginto diplomo priedo / priedėlio bendras, t.y. studijų dalykų ir baigiamojo darbo, pažymių aritmetinis vidurkis. |
| **4.4.** | **Motyvacijos pokalbis (PK).** Pokalbio metu vertinama pretendentų pasirengimas ir motyvacija studijuoti atitinkamos mokslo krypties doktorantūroje, mokslinių publikacijų, mokslinės veiklos bei mokslinės patirties atitiktis pasirinktai tematikai, mokslininkų rekomendacijos, anglų kalbų mokėjimas ir kt. Motyvacijos pokalbio galutinį balą1 sudaro Komisijos narių vertinimų vidurkis dešimtbalėje vertinimo sistemoje. Į doktorantūros studijas gali pretenduoti tik tie stojantieji, kurių motyvacijos pokalbio galutinis balas yra ne mažesnis kaip 7 balai. |

1. **KONKURSINIO BALO SANDARA**

|  |  |
| --- | --- |
| **5.1.** | Stojančiųjų konkursinis balas (KB) sudaromas pagal aukščiau išvardintus atrankos kriterijus ir skaičiuojamas pagal formulę: **KB = 0,2\*MP + 0,25\*TP + 0,25\*DV +0,3\*PK**, kur: |
|  | MP – mokslinių publikacijų skaičiavimo balas dešimtbalėje sistemoje, TP – mokslinio tyrimo projekto galutinis vertinimo balas,DV – magistro diplomo ar atitinkamą kvalifikaciją patvirtinančio diplomo priedo/priedėlio bendras pažymių vidurkis,PK – motyvacijos pokalbio galutinis balas. |
| **5.2.** | Surinkus vienodą balų skaičių, aukštesnę vietą konkursinėje eilėje užimta tas pretendentas, kurio mokslinių publikacijų įvertinimas yra aukštesnis. |

# PRIĖMIMO EIGA

|  |  |
| --- | --- |
| **6.1.** | Pretendentas pateikia prašymą doktorantūros institucijos, į kurią pretenduoja, vadovui leisti dalyvauti doktorantūros atvirame konkurse. Kartu su prašymu pateikiami ir kiti, 3 punkte nurodyti, dokumentai. Konkurse dalyvauja tik laiku visus reikalingus dokumentus pateikę stojantieji. |
| **6.2.** | Motyvaciniame pokalbyje su Komisijos nariais privalo dalyvauti visi stojantieji. |
| **6.3.** | Vadovaudamasi atrankos kriterijais, Komisija sudaro atskiras prioritetines eiles į partnerinių institucijų doktorantūros tematikas pagal aukščiausią konkursinį balą ir teikia Komitetui. |
| **6.4.** | Per tris darbo dienas po konkurso rezultatų suskaičiavimo, pretendentas gali teikti apeliaciją Komitetui; gavęs neigiamą Komiteto atsakymą, per tris dienas gali teikti apeliaciją institucijos, į kurį pretendavo, vadovui. |
| **6.5.** | Paskelbus pakviestųjų sąrašą, pretendentai, nepatekę į valstybės finansuojamas vietas, tačiau Komiteto sprendimu atitinkantys doktorantūros studijoms keliamus reikalavimus, gali rinktis mokamas doktorantūros studijas, mokėdami doktorantūros institucijos nustatytą doktorantūros studijų mokestį. |
| **6.6.** | Su asmenimis, pakviestais į doktorantūros studijas, pasirašomos nustatytos formos |

1 Balai apvalinami iki artimiausio skaičiaus šimtosios dalies.

dvišalės sutartys, kurių pagrindu rengiamas institucijos vadovo įsakymas dėl priėmimo į doktorantūros studijas.

**6.7.** Jeigu po priėmimo lieka laisvų vietų, gali būti organizuojamas papildomas priėmimo etapas, kuris vykdomas ta pačia tvarka.

|  |  |
| --- | --- |
| **Priėmimo procedūros** | **Datos ir terminai** |
| Prašymų dalyvauti konkurse priėmimas | 2024-05-02 – 2024-06-28 |
| Doktorantūros komisijos posėdis, dalyvaujant stojantiesiems (motyvacijos pokalbis) | 2024 07 01 |
| Doktorantūros komisijos posėdis, nedalyvaujant stojantiesiems (konkurso rezultatų skaičiavimas) | 2024 07 01 |
| Pretendentų informavimas apie konkurso rezultatus | 2004 07 09 |
| Apeliacijų teikimas doktorantūros komitetui | 2024 07 09 –2024 07 11  |
| Apeliacijų teikimas doktorantūros institucijos, į kurią asmuo pretendavo, vadovui | 2024 07 12 – 2024 07 18 |
| Pakviestųjų į doktorantūrą sąrašo skelbimas | 2024 07 22 |
| Studijų sutarčių su doktorantūros institucija pasirašymas | 2024 07 23 |

# KITŲ VALSTYBIŲ PILIEČIŲ PRIĖMIMO Į DOKTORANTŪROS STUDIJAS TVARKA

|  |  |
| --- | --- |
| **7.1.** | Kitų valstybių piliečiai, įgiję magistro laipsnį arba jį atitinkančią kvalifikaciją ne Lietuvos Respublikoje, turi pateikti visus dokumentus, nurodytus 3 skyriuje, bei papildomai šiuos dokumentus: |
|  | **7.1.1.** | Išsilavinimo dokumento ir jo priedo notariškai patvirtintą vertimą į lietuvių arba anglų kalbą. |
|  | **7.1.2.** | Pažymos apie užsienyje įgyto aukštojo mokslo kvalifikacijos pripažinimą kopiją. Užsienyje įgytos kvalifikacijos pripažinimo dokumentą gali išduoti Studijų kokybės vertinimo centras arba tokią teisę turinčios aukštosios mokyklos, pateikus, reikalaujamus dokumentus. |
|  | **7.1.3.** | Prašymas dėl priėmimo į doktorantūros studijas pildomas anglų kalba. Gyvenimo aprašymas, mokslo darbų sąrašas ir jų kopijos, mokslinio tyrimo projektas gali būti pateikiami anglų kalba. |
| **7.2.** | Konkurse dalyvaujantys asmenys patys pasirūpina kelione ir visais atvykimui į Lietuvos Respubliką reikalingais dokumentais: pasu, viza, laikinuoju leidimu gyventi, draudimu ir pan. |
| **7.3.** | Užsieniečiai, įstoję į doktorantūros studijas, privalo teisės aktų nustatyta tvarka atitinkamai gauti leidimą laikinai gyventi Lietuvos Respublikoje arba Europos Sąjungos Bendros valstybės narės piliečio leidimą gyventi Lietuvos Respublikoje ar turėti leidimą nuolat gyventi Lietuvos Respublikoje. |

1. **NEFINANSUOJAMŲ DOKTORANTŪROS STUDIJŲ KAINA**

|  |  |
| --- | --- |
| **Studijų forma** | **Metinė studijų kaina\*, Eur** |
| **VDU** | **GTC** | **IMC** |
| **Nuolatinės** studijos | 11 837 | 11 837 | 11 837 |
| **Ištęstinės** studijos | 7 891 | 7 891 | 7 891 |

Studijų įmoka turi būti sumokėta per 15 kalendorinių dienų nuo studijų sutarties įsigaliojimo dienos.

\* Norminės studijų kainos, patvirtintos Lietuvos Respublikos švietimo, mokslo ir sporto ministro 2022 m. gruodžio 15 d. įsakymu Nr. V-1957, doktorantūros institucijos sprendimu gali būti mažinamos.

# KONTAKTAI

|  |  |
| --- | --- |
| **Vytauto Didžiojo universitetas** | Universiteto g. 8A-203, Akademija, Kauno raj.Kontaktinis asmuo – Rasa Andrišiūnaitė, tel. (8 37) 209 815,+370 619 21615, el. paštas doktorantura@vdu.lt Dokumentai teikiami: [https://epasirasymas.vdu.lt](https://epasirasymas.vdu.lt/) |
| **Gamtos tyrimų centras** | Akademijos g. 2, Vilnius.Kontaktinis asmuo – dr. Jurga Jankauskienė, tel. (8 5) 272 93 25, el. paštas [studijos@gamtc.lt](file:///C%3A%5CUsers%5CZanaS%5CAppData%5CLocal%5CMicrosoft%5CWindows%5CINetCache%5CContent.Outlook%5CCQ5SPW1J%5Cstudijos%40gamtc.lt)Dokumentų priėmimo laikas: 9.00–15.00 val. |
| **Inovatyvios medicinos centras** | Santariškių g. 5, Vilnius.Kontaktinis asmuo – dr. Almantas Šiaurys, tel. (8 5) 262 94 85, el. paštas almantas.siaurys@imcentras.lt.Dokumentų priėmimo laikas: 9.00–15.00 val. |

* 1. **priedas**

# MOKSLINIŲ PUBLIKACIJŲ VERTINIMAS

|  |  |  |
| --- | --- | --- |
| **Mokslo darbo rūšis** | **Matavimo vnt.** | **Taškai** |
| Mokslo straipsniai leidiniuose, referuojamuose ir turinčiuose citavimo indeksą duomenų bazėje *„*Clarivate Analytics Web of Science (CA WoS)*“* | Autoriaus indėlis\* | 12 |
| Mokslo straipsniai kituose leidiniuose, referuojamuose duomenų bazėje *„*Clarivate Analytics Web of Science (CA WoS)*“* | Autoriaus indėlis | 6 |
| Mokslo straipsniai mokslo leidiniuose, referuojamuose kitose tarptautinėse duomenų bazėse | Autoriaus indėlis | 3 |
| Mokslo straipsniai kituose recenzuojamuose mokslo leidiniuose | Autoriaus indėlis | 2 |
| Mokslo straipsniai recenzuojamuose kultūros, meno ir profesiniuose leidiniuose; konferencijų pranešimų medžiagoje | Autoriaus indėlis | 1 |
| Kita\*\* | Autoriaus indėlis | 0–4 |

\*Autoriaus indėlis (AI) skaičiuojamas pagal formulę AI=1/NA, kur NA – visų straipsnio autorių skaičius. Pvz.: jeigu straipsnio autorių skaičius yra 4, tai autoriaus indėlis bus lygus 0,25, t. y. AI=1/4=0,25.

\*\*Komitetas turi teisę vertinti ir kitokią pretendento mokslinę produkciją, nepatenkančią į šią lentelę, ir skirti už ją papildomų taškų nuo 0 iki 4.

**Recenzuojami mokslo leidiniai:** recenzuojami periodiniai, recenzuojami tęstiniai arba recenzuojami vienkartiniai leidiniai, turintys mokslininkų redakcinę kolegiją ir ISSN arba ISBN numerį.

**Mokslo straipsnis –** straipsnis, paskelbtas mokslo leidiniuose ir turintis konkrečioje mokslo kryptyje įprastą mokslinį aparatą (išnašas, bibliografiją, formules, brėžinius, metodologijos aprašą, statistines lenteles ir pan.), ir atitinkantis toje mokslo kryptyje pripažįstamus moksliškumo kriterijus; mažiausia įskaitoma apimtis – 0,25 autorinio lanko. Mažesnių nei 0,25 aut. l. (1 aut. l. = 14 psl.) apimties mokslo publikacijų užskaitymą sprendžia Komitetas.

# Bendra taškų suma į dešimtbalę sistemą verčiama tokiu būdu:

* Didžiausią taškų sumą surinkusio pretendento taškų suma (Tmax) prilyginama 10 balų.
* Tmax dalinant iš 10 gaunama konstanta - k (k = Tmax/10).
* Kitų konkurso dalyvių surinktų taškų sumą dalinant iš konstantos k, gaunamas pretendento balų skaičius už mokslines publikacijas (balai apvalinami iki artimiausio skaičiaus šimtosios dalies).

# priedas

**REKOMENDACINIAI REIKALAVIMAI MOKSLINIO TYRIMO PROJEKTUI**

1. Stojančiojo į doktorantūrą mokslinio tyrimo projektas (toliau – Projektas) yra savarankiškas mokslinis darbas, kurio tikslas yra atskleisti autoriaus mokslinius gebėjimus, kūrybiškumą, metodologinį pasirengimą, motyvaciją, teorinį pasirengimą bei praktinę patirtį, taip pat konkretų mokslinį įdirbį pasirinktoje tematikoje.
2. Moksliniame projekte turi būti apibūdinama ketinama gvildenti mokslinė problema, įvertinamas jos aktualumas bei dabartinė išnagrinėjimo situacija, apibrėžtas darbo tikslas ir uždaviniai, nurodomos galimos jų sprendimo kryptys ir būdai.
3. Projektą turi sudaryti šios dalys:
	* ĮVADAS. Jame atskleidžiamas temos aktualumas, naujumas, kodėl šią temą yra būtina tirti, suformuluojama problema, planuojamos disertacijos objektas, tikslas ir uždaviniai, gali būti suformuluotos ir hipotezės ar ginamieji teiginiai.
	* LITERATŪROS APŽVALGA. Šioje dalyje apžvelgiamas temos ištirtumas Lietuvoje ir pasaulyje, atskleidžiama, kaip disertacija galėtų papildyti jau atliktus tyrimus.
	* METODOLOGIJA. Šioje dalyje aptariami galimi tyrimo metodai ir eiga, paaiškinama, kaip bus analizuojami gauti duomenys, koks bus jų patikimumas.
	* BIBLIOGRAFIJA. Šioje dalyje pateikiami šaltiniai ir literatūra, kurie buvo naudoti rengiant projektą.
4. Projekto apimtis 8 000–12 000 spaudos ženklų (įskaitant tarpus), t. y. apie 4–5 puslapius.
5. Tekstas spausdinamas 1,5 intervalo eilutėmis, 12 dydžio, Times New Roman stiliaus raidėmis. Puslapio paraštės: 3 cm – kairėje, 1,5 – cm dešinėje; viršuje ir apačioje – 2 cm.

# MOKSLINIO TYRIMO PROJEKTO VERTINIMO KRITERIJAI

1. Tiksliai ir aiškiai suformuluotas tyrimo objektas, mokslinė problema, tikslai ir uždaviniai.
2. Apibrėžtas pasirinktos temos aktualumas mokslinių tyrimų ir plėtros kontekste.
3. Stojantysis gali teoriškai pagrįsti būsimus tyrimus, yra susipažinęs su jau atliktais pasirinktos mokslinės temos tyrimais, gali nurodyti sąsajas tarp skirtingų darbų, kritiškai palyginti ir apibendrinti.
4. Numatyta tiriamoji medžiaga atitinka tyrimo objektą, yra autentiška ir pakankama.
5. Numatyta tikslus ir uždavinius atitinkanti tyrimo metodologija.
6. Darbas parašytas taisyklinga lietuvių arba anglų kalba bei atitinka bendruosius mokslinių darbų reikalavimus (sąžiningai parašytas, pateikiamos originalios bei naujos idėjos, logiškai ir nuosekliai dėstomos mintys, nuoseklios šaltinių nuorodos bei bibliografija, taisyklingas mokslinės kalbos stilius).